open-index/open-wikipedia-markdown huggingface dataset:
மீனா எசுடேட்டு

**மீனா எசுடேட்டு** (ஆங்கிலம்:Meena Estate) இந்தியாவின் தமிழ்நாடு மாநிலத்தில் அமைந்துள்ள கோயம்புத்தூர் மாநகராட்சி வளர்ச்சிக்கு உட்பட்ட ஒரு குடியிருப்புப் பகுதியாகும். மேலும் இந்திய நடுவணரசின் கேந்திரிய வித்யாலயா பள்ளியானது மீனா எசுடேட்டுவில் அமைந்துள்ளதால் பெரும்பாலான மக்கள், அரசு ஊழியர்கள் இங்கு வசிக்கின்றனர்.

## புவியியல்
மீனா எசுடேட்டு புலியகுளம் அருகேயுள்ள அவிநாசி சாலை, மற்றும் திருச்சூர் தேசிய நெடுஞ்சாலைகளுக்கு இடையே அமைந்துள்ளது. மேலும் புலியகுளம், அம்மன் குளம், சௌரிபாளையம், உடையாம்பாளையம் மற்றும் பீளமேடு ஆகியவற்றுடன் தன் எல்லையைப் பகிர்ந்துள்ளது.

## மக்கள் வகைப்பாடு
2001 இந்திய மக்கள் தொகை கணக்கெடுப்பின்படி தோராயமாக 50,000 மக்கள் மீனா எசுடேட்டில் வசிக்கின்றார்கள். இங்கு இந்திய நடுவணரசின் கேந்திரிய வித்யாலயா பள்ளிக்கூடம் அமைந்துள்ளது, இதில் பயிலும் பெரும்பாலானோர், துணை இராணுவப் படையினர், வானூர்தி மக்கள் பாதுகாப்பு சேவை ஊழியர்கள் மற்றும் பிற மத்திய மற்றும் மாநில அரசு ஊழியர்களின் குழந்தைகள் ஆவர். மேலும் நடுவணரசு ஊழியர்கள் இடமாற்றம் பெறும் போது குழந்தைகளின் கல்வியில் சிக்கல் நேர்வதில்லை.

## மேற்கோள்கள்

பகுப்பு:கோயம்புத்தூர் மாவட்டத்தில் உள்ள பேரூராட்சிகள்
பகுப்பு:கோயம்புத்தூர்
அல் உம்மா

**அல் உம்மா** (Al Ummah) என்பது ஓர் தீவிரவாத இயக்கமாகும். அல் உம்மா என்பதற்கு *சமுதாயம்* என்று பொருள். இவ்வியக்கம் இந்தியாவின் தமிழ்நாட்டைத் தளமாகக் கொண்டது. இது தமிழக அரசால் தடை செய்யப்பட்ட இயக்கமாகும். இது 1998 ஆம் ஆண்டு கோவையில் குண்டு வெடிப்பை நடத்தியது.

## வரலாறு
அல் உம்மா இயக்கமானது பாபர் மசூதி இடிப்பு நிகழ்விற்குப் பின் *சையது அஹமது பாட்ஷா* மற்றும் எம்.ஹெச். ஜவாஹிருல்லாஹ் ஆகியோரால் 1993 ஆம் ஆண்டு தமிழகத்தின் கோயம்புத்தூரில் ஆரம்பிக்கப்பட்டது. இவ்வியக்கத்தின் பெயரைத் தெரிவு செய்தவர் *எம்.ஹெச். ஜவாஹிருல்லாஹ்* ஆவார். இவ்வியக்கத்திலிருந்து பிரிந்த இயக்கம் தமிழ்நாடு முஸ்லிம் முன்னேற்றக் கழகம் ஆகும். 1993 ஆம் ஆண்டில் சென்னையில் அமைந்த ஆர்.எஸ்.எஸ் அலுவலகத்தின் அருகே நடந்த குண்டு வெடிப்பில் 11 பேர் கொல்லப்பட்டதைத் தொடர்ந்து இவ்வியக்கத்தைச் சேர்ந்த பாட்ஷா மற்றும் இருவர் தடா சட்டத்தின் கீழ் கைது செய்யப்பட்டனர். பின்னர் 1997 ஆம் ஆண்டு இவர்கள் விடுதலை செய்யப்பட்டனர். 1998 ஆம் ஆண்டு அல் உம்மா இயக்கம் பாரதிய ஜனதா கட்சியைச் சார்ந்த எல்.கே அத்வானியைக் கோவையில் நடைபெற்ற தேர்தல் பிரச்சாரத்தின் போது கொலை செய்ய திட்டமிட்டனர். இத்திட்டத்தினால் கோவையில் 18 இடங்களில் நடந்த தொடர் குண்டு வெடிப்பில் 58 பேர் கொல்லப்பட்டனர். விமானம் தாமதமாக வந்ததால் அத்வானி உயிர் தப்பினார். மேலும் அல் உம்மா இயக்கம் 2013 ஆம் ஆண்டு பெங்களூருவில் நிகழ்ந்த தீவிரவாதக் குண்டு வெடிப்புச் செயலிலும் இவ்வியக்கம் தொடர்பு கொண்டிருந்தது.

## மேற்கோள்கள்

பகுப்பு:தீவிரவாத அமைப்பு என குறிப்பிடப்பட்டவை
பகுப்பு:இசுலாமிய அமைப்புகள்
நரன் குல நாயகன்

**நரன் குல நாயகன்** இது 2013ஆம் ஆண்டு வெளியான அமெரிக்க நாட்டு கற்பனை சாகசத் திரைப்படம். இத்திரைப்படமானது "Jack the giant killer" மற்றும் "Jack and the beanstalk" என்ற பிரித்தானிய கற்பனை கதைகளை மையமாக வைத்து தயாரிக்கப்பட்டது. இந்தத் திரைப்படத்தை  ப்ரையன் சிங்கர் இயக்க, நிக்கோலசு ஹோல்ட், எலினோர் டாம்லின்சன், ஏவன் மேக்கிரகர், ஸ்டான்லி துச்சி, இயான் மெக்ஷேனா உள்ளிட்ட பலர் நடித்துள்ளனர்.

## நடிகர்கள்
* நிக்கோலசு ஹோல்ட் 
* எலினோர் டாம்லின்சன் 
* ஏவன் மேக்கிரகர் 
* ஸ்டான்லி துச்சி
* இயான் மெக்ஷேனா

## வெளியீடு
இந்தத் திரைப்படம் பிப்ரவரி 26, 2013ம் ஆண்டு வெளியானது.

## வெளி இணைப்புகள்
* 
* 
* 

பகுப்பு:2013 ஆங்கிலத் திரைப்படங்கள்
பகுப்பு:வார்னர் புரோஸ். திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:அமெரிக்க முப்பரிமாணத் திரைப்படங்கள்
பகுப்பு:நியூ லைன் சினிமா திரைப்படங்கள்
உமா பாரதி

**உமா பாரதி** (*Uma Bharti*, 3 மே 1959, வழமையாக "சாத்வி" என்ற முன்னொட்டுடன்) இந்திய அரசில் நீர்வளம், ஆறு மேம்பாடு மற்றும் கங்கை புத்துயிர்ப்பு ஆகிய துறைகளுக்கு முன்னாள் அமைச்சரும்  பாரதிய ஜனதா கட்சியைச் சார்ந்த அரசியல்வாதியும் ஆவார்.  இள வயதிலேயே குவாலியரின் அரசி விஜயா ராஜே சிந்தியாவினால்  பாரதிய ஜனதா கட்சிக்காக வளர்க்கப்பட்டவர்.  1984இல் 25 அகவையிலேயே நாடாளுமன்றத் தேர்தலில் போட்டியிட்டு தோல்வி கண்டார். 1989இல் மத்திய பிரதேசத்தின் கஜுராஹோ மக்களவைத் தொகுதியில் போட்டியிட்டு வென்றார்.  1991, 1996,1998 ஆண்டுகளில் இத்தொகுதியில் தொடர்ந்து வென்று தக்க வைத்துக் கொண்டார். 1999இல் போபால் மக்களவைத் தொகுதிக்கு மாறி அங்கும் வெற்றி கண்டார்.  வாச்பாய் அரசில் ஆய அமைச்சராகவோ இணை அமைச்சராகவோ மனிதவள மேம்பாடு, சுற்றுலா, இளைஞர் மற்றும் விளையாட்டு, நிலக்கரி மற்றும் சுரங்கங்கள் போன்ற பல்வேறு துறைகளில் பணி புரிந்திருக்கிறார்.

1980களிலும் 90களிலும் பாரதிய ஜனதா கட்சியும் விசுவ இந்து பரிசத் அமைப்பும் முன்னெடுத்த *[[ராம ஜென்ம பூமி]]* இயக்கத்தில் உமா பாரதி முதன்மை பங்கேற்றுள்ளார்.  பாபர் மசூதி இடிப்பின் போது அங்கிருந்த உமா பாரதி மீது லிபெர்ஃகன் குழு குற்றம்  சாட்டியுள்ளது.

2003  மத்தியப் பிரதேச சட்டப்பேரவை தேர்தல்களில்  முன்வழி நடத்தி தமது கட்சி மூன்றில் இரு பெரும்பான்மை எட்ட வகை செய்தார். தொடர்ந்து அம்மாநில முதலமைச்சராகப் பொறுப்பேற்றுக் கொண்டார். 1994ஆம் ஆண்டில் நடைபெற்ற ஹூப்ளி கலவர வழக்கில் கைதாணை பிறப்பிக்கப்பட்டதைத் தொடர்ந்து ஆகத்து 2004இல் முதலமைச்சர் பதவியிலிருந்து விலகினார்.

## மேற்சான்றுகள்

## வெளி இணைப்புகள்

* துவிட்டரில்
* "''BJP suspends Uma Bharati''" - ரெடிப்.காம் article dated 10 நவம்பர் 2004
* "''Uma Bharati in BJP national executive''" - rediff.com article dated 28 மே 2005
* "''India's firebrand Hindu nun''" - BBC News article dated 30 நவம்பர் 2005
* BBC article on Uma Bharti's suspension

பகுப்பு:1959 பிறப்புகள்
பகுப்பு:மத்தியப் பிரதேச அரசியல்வாதிகள்
பகுப்பு:பெண் அரசியல்வாதிகள்
பகுப்பு:இந்துத் துறவிகள்
பகுப்பு:9வது மக்களவை உறுப்பினர்கள்
பகுப்பு:10வது மக்களவை உறுப்பினர்கள்
பகுப்பு:11வது மக்களவை உறுப்பினர்கள்
பகுப்பு:12வது மக்களவை உறுப்பினர்கள்
பகுப்பு:13வது மக்களவை உறுப்பினர்கள்
பகுப்பு:16வது மக்களவை உறுப்பினர்கள்
பகுப்பு:இந்தியப் பெண் முதலமைச்சர்கள்
பகுப்பு:பதினாறாவது மக்களவை அமைச்சர்கள்
பகுப்பு:வாழும் மக்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகு எண்

எண் கோட்பாட்டில் **பகு எண்** (இலங்கை வழக்கு: **சேர்த்தி எண்**, *composite number*) என்பது அதே எண்ணையும் ஒன்றையும் தவிர குறைந்தபட்சம் ஒரு நேர் வகுஎண்ணாவது (காரணி) கொண்ட நேர் முழு எண்ணாகும். அதாவது, ஒரு பகு எண்ணை ஒன்றைவிடப் பெரிய பகா எண்ணல்லாத ஒரு நேர் முழுஎண் எனக் கூறலாம்.

*n*&nbsp;>&nbsp;0 ஒரு முழுஎண்; 1 மற்றும் *n* க்கிடையே அமையும் இரு முழுஎண்கள் *a*, *b* (1 \mu(n) = (-1)^{2x} = 1\,

இதில் μ என்பது மோபியஸ் சார்பு (Möbius function); *x* என்பது எடுத்துக்கொள்ளப்பட்ட பகுஎண்ணின் பகாக் காரணிகளின் மொத்த எண்ணிக்கை

*பகாக் காரணிகளின் எண்ணிக்கையை ஒற்றையெண்ணாகக் கொண்ட பகுஎண் *n* க்கு*:
:\mu(n) = (-1)^{2x + 1} = -1.\,

மேலும்:
:\mu(1) = 1.

*n* என்ற பகுஎண் ஒன்று அல்லது ஒன்றுக்கு மேற்பட்ட எண்ணிக்கையில் மீளும்  பகாக் காரணிகளைக் கொண்டிருந்தால்:
:\mu(n) = 0.

;ஆற்றல்மிகு எண்
அனைத்துக் பகாக்காரணிகளையும் மீளும்காரணிகளாகக் கொண்ட எண் ஆற்றல்மிகு எண் என்றழைக்கப்படும்.

;வர்க்கக் காரணியற்ற முழுஎண்
எந்தவொரு பகாக் காரணியுமே மீளவில்லையெனில் அந்த எண் வர்க்கக்காரணியற்ற முழுஎண் என்றழைக்கப்படும். (எண் ஒன்று மற்றும் அனைத்து பகாஎண்களும் இவ்வாறானவை’ ஆகும்.)

*வகுஎண்களின் எண்ணிக்கையைக் கொண்டும் ஒரு பகுஎண்ணை வகைப்படுத்தலாம். 
;உயர் பகு எண்

*n* என்ற பகுஎண்ணின் வகுஎண்களின் எண்ணிக்கையானது *x* < *n* என்றமையும் எந்தவொரு எண் *x* இன் வகுஎண்களின் எண்ணிக்கையைவிட அதிகமெனில் *n* ஒரு உயர் பகுஎண் என்றழைக்கப்படும். அதாவது உயர் பகு எண்  என்பது தன்னைவிடச் சிறியதான எந்தவொரு நேர் முழுஎண்ணையும்விட அதிகமான வகுஎண்களைக் கொண்ட நேர் முழுஎண் ஆகும்

## குறிப்புகள்

## மேற்கோள்கள்
* 
* 
* 
* 
* 

## வெளி இணைப்புகள்
* Java applet: Factorization using the Elliptic Curve Method to find very large composites
* Lists of composites with prime factorization (first 100, 1,000, 10,000, 100,000, and 1,000,000)
* Divisor Plot (patterns found in large composite numbers)

பகுப்பு:எண்கள்
பகுப்பு:முழுஎண் தொடர்வரிசைகள்
பகுப்பு:எண்கணிதம்
ஹேடன் கிறிஸ்டென்சன்

**ஹேடன் கிறிஸ்டென்சன்** (பிறப்பு: ஏப்ரல் 19, 1981) கனடா ஐக்கிய அமெரிக்க நடிகர். இவர் 1993ஆம் ஆண்டு **Family Passions** என்ற தொலைக்காட்சித் தொடரின் மூலம் நடிப்புத் துறைக்கு அறிமுகமானார். இவர் ஸ்டார் வார்ஸ் என்ற திரைப்படங்களில் நடித்ததன் மூலம் மிகவும் பரிசியமான நடிகர் ஆனார். இந்த திரைப்படத்தில் நடித்ததற்காக பல விருதுகளை வென்றார்.

## வெளி இணைப்புகள்

* 
* 
* 
* Hayden Christensen Interview 

பகுப்பு:1981 பிறப்புகள்
பகுப்பு:வாழும் மக்கள்
பகுப்பு:21 ஆம் நூற்றாண்டு கனடிய ஆண் நடிகர்கள்
சைமன் பேக்கர்

**சைமன் பேக்கர்** (பிறப்பு: 1969 ஜூலை 30) ஒரு ஆஸ்திரேலியா நாட்டு நடிகர் மற்றும் இயக்குநர். இவர் தொலைக்காட்சி தொடர்களின் மூலம் நடிப்புத் துறைக்கு அறிமுகமானார். அதைத் தொடர்ந்து **யூதாஸ் கிஸ், சன்செட் ஸ்ட்ரி, புக் ஒப் லவ், நாட் ஃபர்காட்டன்** உள்ளிட்ட திரைப்படங்களிலும், **ஈ ஸ்ட்ரீட், ஹார்ட்பிரேக் ஹை, த கார்டியன், ஸ்மித்** உள்ளிட்ட பல தொலைக்காட்சி தொடர்களிலும் நடித்ததன் மூலம் எல்லோருக்கும் பரிசியமான நடிகர் ஆனார். தற்பொழுது இவர் **த மென்டலிஸ்ட் ** என்ற தொலைக்காட்சி தொடரில் நடிக்கின்றார்.

## வெளி இணைப்புகள்

* 
* Simon Baker  Australian Film Commission
* Simon Baker interview ''The Guardian'' Femail Magazine
* Simon Baker ''The Guardian'' The Age
* Simon Baker interview ''Land of the Dead'' Femail Magazine
* snappytoes on Instagram Simon Baker's instagram page

பகுப்பு:1969 பிறப்புகள்
பகுப்பு:ஆஸ்திரேலிய நடிகர்கள்
பகுப்பு:வாழும் மக்கள்
பகுப்பு:ஆஸ்திரேலிய தொலைக்காட்சி நடிகர்கள்
ஜென்சென் அக்லஸ்

**ஜென்சென் ரோஸ் அக்லஸ்** (பிறப்பு: மார்ச் 1, 1978) ஒரு அமெரிக்க நாட்டு நடிகர் மற்றும் இயக்குநர். இவர் 1996ம் ஆண்டு **விஷ்போன்** என்ற தொலைக்காட்சி தொடரின் மூலம் நடிப்புத்துறைக்கு அறிமுகமானார். அதைத் தொடர்ந்து **மிஸ்டர் ரோட்ஸ், சய்பில், டேஸ் ஆப் அவர் லைவ்ஸ், ஸ்டில் லைப், ஸ்மால்வில்** உள்ளிட்ட பல தொலைக்காட்சி தொடர்களிலும், **டென் இன்ச் ஹீரோ, மை ப்ளூடி வாளேண்தினே 3டி** போன்ற சில திரைப்படங்களிலும் நடித்ததன் மூலம் பரிசியமான நடிகர் ஆனார். இவர் தற்பொழுது சூப்பர்நேச்சுரல் என்ற தொடரில் முக்கியகதாபாத்திரங்களில் நடிக்கின்றார்.

## ஆரம்பகால வாழ்க்கை
அக்லஸ் டாலஸ், டெக்சஸ், ஐக்கிய அமெரிக்காவில் பிறந்தார். இவரின் தாயார் டோனா ஜோன் மற்றும் தந்தை ஆலன் ரோஜர் அக்லஸ், இவர் ஒரு நடிகர். இவருக்கு ஒரு சகோதரன் மற்றும் ஒரு சகோதரி உண்டு. இவர் ஆங்கிலம், ஐரிஷ் மற்றும் ஸ்காட்டிஷ் வம்சாவளியைச் சேர்ந்தவர். இவர் டெக்சாஸ் டெக் பல்கலைக்கழகத்தில் விளையாட்டு மருத்துவம் படிக்க திட்டமிட்டு இருந்தார் ஆனால் இவர் லாஸ் ஏஞ்சல்ஸ் இடம் மாறியதால் நடிப்புத்துறைக்கு வந்தார்.

## திரைப்படங்கள்
* 2004: The Plight of Clownana
* 2005: தேவூர்
* 2007: டென் இன்ச் ஹீரோ
* 2009: மை ப்ளூடி வாளேண்தினே 3டி
* 2010: பேட்மேன்: Under the Red Hood (குரல் பாத்திரம்)

## சின்னத்திரை
* 1996: விஷ்போன் 
* 1996: ஸ்வீட் வல்லே ஹை 
* 1996 - 1997: மிஸ்டர். ரோட்ஸ் 
* 1997: சய்பில்  
* 1998 - 2002: டேஸ் ஆப் அவர் லைவ்ஸ் 
* 2001 - 2002: டார்க் ஏஞ்சல் 
* 2002 - 2003: டாசன்ஸ் கிரீக் 
* 2003 - 2004: ஸ்டில் லைப் 
* 2004 - 2005: ஸ்மால்வில் 
* 2005 - : சூப்பர்நேச்சுரல்  
* 2011: சூப்பர்நேச்சுரல் அனிமேஷன் தொடர்

## வெளி இணைப்புகள்

*
*
*

பகுப்பு:1978 பிறப்புகள்
பகுப்பு:அமெரிக்க ஆண் திரைப்பட நடிகர்கள்
பகுப்பு:வாழும் மக்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
உயிரியல் மூலக்கூறுகளின் பட்டியல்

இப்பட்டியல் உயிரியல் மூலக்கூறுகளையும் உயிரியல் மூலக்கூறுகளின் வகைகளையும் உள்ளடக்கி உள்ளது:

## அ
* அசிட்டிக் காடி
* அடினோசின் முப்பொஸ்ஃபேட் (ATP)
* அண்ணீரகப் புறணியூக்க இயக்குநீர் (ACTH)
* அஃப்ளாடாக்சின்
* அலனைன்
* அல்டோஸ்டீரோன்
* அமினோ அமிலம்
* அஸ்கார்பிக் அமிலம் (உயிர்ச்சத்து சி)
* அஸ்பரஜின்
* அஸ்பார்டிக் அமிலம்
* அவிடின்
* அத்தியாவசிய கொழுப்பு அமிலம்
## ஆ
* ஆலன்டாயின்
* ஆர்ஜினின் 
* ஆக்சின்
*ஆர்னிதின்
*ஆக்சிடாசின்
## இ
* இதயியச் சோடியச்சிறுநீர்மைப் புரதக்கூறு (ANP)
* இலைக்காடி
*இசுடோன்
*இயக்குநீர்
*இன்சுலின்
*இணைகேடய இயக்குநீர் (PTH)

## ஈ
*ஈத்திரோசன்
*ஈமோகுளோபின்
## உ
* உயிர்ச்சத்து டி
* உயிர்ச்சத்து
* உயிர்ச்சத்து ஏ
* உயிர்ச்சத்து பி
* Vitamin B<sub>12</sub> (cobalamin)
* உயிர்ச்சத்து சி (அஸ்கார்பிக் அமிலம்)
* உயிர்ச்சத்து டி (உயிர்ச்சத்து டி)
* உயிர்ச்சத்து ஈ
* உயிர்ச்சத்து கே
* உயிரிப்பலபடி
## ஊ
## எ
* எபிநெப்ரின்
## ஏ
## ஐ
*ஐசோலியூசின்
*ஐதரசன் பேரொட்சைடு
## ஒ
*ஒருங்கிணைந்த சவ்வுப்புரதம்
## ஓ
## ஔ
## க
* காஃவீன்
* கால்சிடோனின்
* கற்பூரம் - (C10H16O)
* காபோவைதரேட்டு
* கார்னிதின்
* கைட்டின்
* கொலஸ்டிரால்
* கோலின்
* கார்ட்டிசால்
* கொழுப்பு அமிலம்
* கருமுட்டை தூண்டும் இயக்குநீர் (FSH)
*காலக்டோசு
*காமா அமினோ புயூட்டைரிக் காடி
*குளூக்கொகான்
*குளுக்கோசு
*குளூட்டாமிக் காடி
*குளூட்டமின்
*கிளிசரால் (glycerol)
*கிளைசின்
*கிளைக்கோசன்
*கருவகவூக்கி வெளியிடு இயக்குநீர் (GnRH)
*குருதிவளிக்காவி
*கைனேசு
*கொழுமியச்சிதைப்பி
*கொழுமியம்
*குறையடர்த்தி கொழுமியப்புரதம்
* கருவமிலம்

## ங
## ச
* சிட்ரிக் அமிலம்
* சிட்ருலின்
* சிஸ்டீன்
* சிஸ்டைன்
*சிவப்பணுவாக்கி (EPO)
*செரோடோனின்
* செக்கிரெடின்
* செலீனோசிஸ்டீன்
* செரைன்
* செரோடோனின்
* சுக்குரோசு (சீனி)

## ஞ
## ட
*டி. என். ஏ. (DNA)
*டிரிப்டோபான்
*டைரோசின்

## ண
## த
*திசுநீர் தேக்கி
*தாவர வளரூக்கி
*தனின்
*தயமின்
*திரியோனின்
* தயமின்
## ந
*நொதியம்
*நகமியம்
* நியாசின்
* நீர்

## ப
* பிலிருபின்
* பயோட்டின்
* பச்சையம்
*பான்டோதெனிக் அமிலம்
*பெனிசிலின்
*புரதக்கூறு
*பினைல்அலனின்
*பாஸ்போகொழுமியம்
*பினைல்அலனின்
*புரதப்பீழை
*புரோலாக்டின் (PRL)
*புரோலின்
*புரதம்
*பிரோலைசின்
## ம
* மாவியம்
*மனிதக்கரு வெளியுறை கருவகவூக்கி  (hCG)
*மேலிக் அமிலம்
*மெலட்டோனின்
*மெத்தியோனின்
## ய
* யூரியா
* யூரியேசு
* யூரிக் அமிலம்
## ர
*ரெனின்
*ரிபோஃபிளாவின் 
*இரைபோசு
*ரைசின்
*இரைபோ கருவமிலம் - Ribonucleic acid

## ல
*லாக்டிக் அமிலம்
*லெப்டின்
*லியூசின்
*லினோலெயிக் அமிலம்
*லூட்டினைசிங் இயக்குநீர் (LH)
*லிகோபீன்
*லைசின்
*லைசோசைம்
## வ
* வாசோபிரெசின் (ADH)
* வெண்ணி (புரதம்)
* வளர்ச்சியூக்கத் தடுப்பி
* வாலின்
* வாசோபிரெசின்
## ள
## ழ
## ற
## ன
## ஹ
*ஹிஸ்டிடின்

## இவற்றையும் பார்க்க
* சேர்மம்
* கரிமச் சேர்வை
* உயிர்வேதியியல்
__NOTOC__

பகுப்பு:உயிரிமூலக்கூறுகள்
பகுப்பு:வேதியியல் பட்டியல்கள்
மர்மதேசம்

**மர்மதேசம்** 2010ம் ஆண்டு வெளியான கற்பனை சாகச திரைப்படம். இந்தத் திரைப்படத்தை லூயிஸ் லெட்டிரியர் இயக்க, சாம் வோர்திங்டன், ஜெம்மா அர்டேர்டன், மாட்ஸ் மிக்கேல்சேன், அலெக்சா டவலோஸ், ரால்ஃப் பின்னஸ், லியம் நீசோன் உள்ளிட்ட பலர் நடித்துள்ளனர். கடவுளுக்கும் மனிதனுக்கும் நடக்கும் யுத்தமே இந்த திரைப்படத்தின் கதை. இந்த திரைப்படத்தின் 2ம் பாகம் 2012ம் ஆண்டு வெளியானது.

## நடிகர்கள்
* சாம் வோர்திங்டன்
* ஜெம்மா அர்டேர்டன்
* மாட்ஸ் மிக்கேல்சேன்
* லெக்சா டவலோஸ்
* ரால்ஃப் பின்னஸ்
* லியம் நீசோன்

## படத்தின் சிறப்பு
* பயமுறுத்தும் மிருகங்கள், பாதாள உலக பேய்கள் பறக்கும் குதிரைகள் என படம் முழுக்க விழிகளை விரிய வைக்கும் வியப்பூட்டும் காட்சிகள்.

## வெளி இணைப்புகள்
* 
* 
* 
* 
* 
*Tenerife, Canary Islands, "Clash of the Titans" location 
* Clash of the Titans filming 

பகுப்பு:ஆங்கிலத் திரைப்படங்கள்
பகுப்பு:2010 திரைப்படங்கள்
பகுப்பு:வார்னர் புரோஸ். திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:அமெரிக்க முப்பரிமாணத் திரைப்படங்கள்
பகுப்பு:பிரித்தானிய திரைப்படங்கள்
மர்மதேசம் 2

**மர்மதேசம் 2** 2012ம் ஆண்டு வெளியான கற்பனை சாகச திரைப்படம். இந்தத் திரைப்படத்தை ஜோனாதன் லிபிஸ்மேன் இயக்க, சாம் வோர்திங்டன், ரோஸமண்டு பைக், பில் நை, எட்கர் ரமிரெஜ், டோபி கேப்பேல், டேனி ஹஸ்டன், ஜோன் பெல், ரால்ஃப் பின்னஸ், லயம் நீசன் உள்ளிட்ட பலர் நடித்துள்ளனர். இது 2010ம் ஆண்டு வெளியான கிளாஷ் ஆப் டைட்டான்ஸ் (மர்மதேசம்) என்ற திரைப்படத்தின் 2ம் பாகம் ஆகும். அளவில்லாத சக்திக்காக அண்ணன் தம்பிக்குள்ளே நடக்கிற சண்டைதான் மர்மதேசம்-2(3டி).

## நடிகர்கள்
* சாம் வோர்திங்டன்
* ரோஸமண்டு பைக்
* பில் நை
* ட்கர் ரமிரெஜ்
* டோபி கேப்பேல்
* டேனி ஹஸ்டன்
* ஜோன் பெல்
* ரால்ஃப் பின்னஸ்
* லயம் நீசன்

## படத்தின் சிறப்பு
* பாதாள உலகத்தோட வடிவமைப்பு 
* ரெண்டு உடம்பு அரக்கர்கள்
* பெரிய பெரிய கண் மனுஷர்கள்
* பறக்கிற குதிரை
* மலையை விட பெரிய நெருப்பு மனுஷன்
* நெருப்பை கக்கிட்டே பறந்து
* பறந்து தாக்குற ரெண்டு தலை டிராகன்

## வெளி இணைப்புகள்
* 
* 
* 
* 
* 

பகுப்பு:2012 திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:அமெரிக்க திகில் திரைப்படங்கள்
பகுப்பு:ஆங்கில அறிபுனைத் திரைப்படங்கள்
பகுப்பு:வார்னர் புரோஸ். திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:அமெரிக்க முப்பரிமாணத் திரைப்படங்கள்
நௌ யூ ஸீ மீ

**நௌ யூ ஸீ மீ** 2013ம் ஆண்டு வெளியான அமெரிக்க நாட்டு திரில்லர் திரைப்படம். இந்தத் திரைப்படத்தை **லூயிஸ் லேடேர்ரியர்**  இயக்கி உள்ளார்.

## நடிகர்கள்
* டேவ் பிராங்கோ
* மார்க் ருஃப்பால்லோ
* ஜெசி ஐசன்பெர்க்
* வூடி ஹாரெல்சன்

## வெளியீடு
இந்தத் திரைப்படம் 21 மே, 2013ம் ஆண்டு அமெரிக்காவிழும், 31 ஜூலை 2013ம் ஆண்டு பிரான்சு நாட்டிலும் வெளியானது.

## வெளி இணைப்புகள்

* 
* 
* 
* 
* 

பகுப்பு:2013 ஆங்கிலத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:பிரெஞ்சுத் திரைப்படங்கள்
பகுப்பு:யுனிவர்சல் பிக்சர்ஸ் திரைப்படங்கள்
பகுப்பு:லயன்ஸ் கேட் என்டேர்டைன்மென்ட் திரைப்படங்கள்
பகுப்பு:சும்மிட் என்டேர்டைன்மென்ட் திரைப்படங்கள்
பகுப்பு:பழிவாங்குதல் குறித்தான திரைப்படங்கள்
உருசியாவின் மூன்றாம் அலெக்சாந்தர்

**மூன்றாம் அலெக்சாந்தர்** (*Alexander III*) அல்லது "அலெக்சாந்தர் அலெக்சாந்திரொவிச் ரொமானொவ்" (*Alexander Alexandrovich Romanov*, , 10 மார்ச் 1845 – 1 நவம்பர் 1894) என்பவர் உருசியா, போலந்து ஆகியவற்றின் பேரரசராகவும், பின்லாந்தின் இளவரசராகவும்,  முதல்  இல் இறக்கும் வரை பதவியில் இருந்தவர். இவர் பெரும் பழமைவாதியாக இருந்தார். அவரின் தந்தை இரண்டாம் அலெக்சாந்தர் கொண்டு வந்த பல சீர்திருத்த நடவடிக்கைகளை இல்லாதொழித்தார். இவரது காலத்தில் உருசியப் பேரரசு எவ்வித பெரும் போரிலும் பங்கு கொள்ளவில்லை. இதனால் இவர் "அமைதி காப்பவர்" என அழைக்கப்பட்டார்.

## ஆட்சி, 1881–1894
1881 மார்ச் 13 இல் அலெக்சாந்தரின் தந்தை பேரரசர் இரண்டாம் அலெக்சாந்தர் நரோத்னயா வோல்யா என்ற தீவிரவாத இயக்கத்தினரால் படுகொலை செய்யப்பட்டதை அடுத்து இவர் மூன்றாம் அலெக்சாந்தர் என்ற பதவிப் பெயருடன் 1881 மார்ச் 13 இல் உருசியப் பேரரசராக அறிவிக்கப்பட்டார். இவரும் மனைவி மரியா பியோதொரொவ்னாவும் அதிகாரபூர்வமாக 1883 மே 27 இல் முடி சூடிக் கொண்டார்கள்.

## இறப்பு

1894 ஆம் ஆண்டில், மூன்றாம் அலெக்சாந்தர் தீர்க்க முடியாத சிறுநீரகக் கோளாறு காரணமாக சுகவீனமுற நேரிட்டது. மரியாவின் உறவினரும், கிரேக்க அரசியுமான ஒல்கா தனது கோர்ஃபு என்ற தீவில் உள்ள மாளிகையில் அலெக்சாந்தரைத் தங்க வருமாறு அழைத்தார். இடம் மாற்றம் அவரைக் குணமாக்கும் என்ற நம்பிக்கையில்  அவரும் குடும்பத்தினருடன் அங்கு செல்லும் வழியில் கிரிமியாவைத் தாண்டி அவரால் செல்லுவதறேகு அவரது நிலை இடம் கொடுக்கவில்லை. கிரிமியாவில் உள்ள லிவாதியா அரண்மனையில் மனைவியின் மடியில்  இல் த்னது 49 வது வயதில் இறந்தார். இவருக்குப் பின்னர் இவரது மூத்த மகன் இளவரசர் நிக்கொலாசு இரண்டாம் நிக்கொலாசு என்ற பதவிப் பெயரில் உருசியப் பேரரசராக முடி சூடிக் கொண்டார். அலெக்சாந்தரின் உடல் 1894 நவம்பர் 18 இல் சென் பீட்டர்ஸ்பேர்க்கில் உள்ள பீட்டர், பவுல் தேவாலயத்தில் அடக்கம் செய்யப்பட்டது.

## மேற்கோள்கள்

## வெளி இணைப்புகள்

* A short biography 
* FindAGrave 'Alexander III Alexandrovich'
* – Historical reconstruction "The Romanovs". StarMedia. Babich-Design(Russia, 2013)

பகுப்பு:உருசியப் பேரரசர்கள்
பகுப்பு:1845 பிறப்புகள்
பகுப்பு:1894 இறப்புகள்
மருத்துவ நோயெதிர்ப்பியல்

**மருத்துவ நோயெதிர்ப்பியல்** (Clinical Immunology) என்பது நோயெதிர்ப்பாற்றல் அமைப்பின் செயற்பிறழ்வுகளால் (பழுதடைவு, பிறழக்கூடியச் செயற்பாடுகள், இவ்வமைப்பின் உயிரணு உறுப்புகள் கட்டுப்பாடற்ற வளர்ச்சியடைதல்) உருவாகும் நோய்களைக் குறித்துப் படிப்பதைக் குறிக்கும். பிற அமைப்புகளின் நோயியலிலும், நோய்க் கூறுகளிலும் நோயெதிர்ப்பு வினைகள் பங்கேற்கும் பிணிகளைக் குறித்து அறிவதையும் மருத்துவ நோயெதிர்ப்பியல் துறை உள்ளடக்கியதாகும்.

நோயெதிர்ப்புத் தொகுதியின் செயற்பிறழ்வுகளால் ஏற்படும் பிணிகளை நோயெதிர்ப்புக் குறைவினால் நிகழ்பவை  (முதன்மை நோயெதிர்ப்புப் பிணிகள்) மற்றும் தன்னெதிர்ப்பு நோய்கள் (மண்டலிய செம்முருடு, முடக்கு வாதம், தசைக் களைப்பு) என இரு பெரும் பிரிவுகளாகப் பிரிக்கலாம். தீங்கற்றப் பொருட்களுக்கெதிராகப் பொருத்தமற்ற முறைகளில்  ஏற்படும் நோயெதிர்ப்பு அமைப்பின் பல்வேறு மிகையுணர்வூக்கங்கள் (ஈழை நோய், ஒவ்வாமை) நோயெதிர்ப்புத் தொகுதியின் செயற்பிறழ்வுகளுக்கு பிற உதாரணங்களாகக் கொள்ளலாம்.

நோயெதிர்ப்புத் தொகுதியைப் பாதிக்கும் பரவலாக அறியப்பட்டப் பிணியாக எச்.ஐ.வி நோய்க்கிருமிகளால் உண்டாகும்  எய்ட்சு நோயைக் கூறலாம். இந்நோய் எச்.ஐ.வி எனப்படும் மனிதனின் நோயெதிர்ப்பாற்றலைக்  குறைக்கும் திறன் கொண்ட தீ நுண்மத்தால் ஏற்படுகிற (CD4+ டி செல்கள், கிளையி உயிரணு, பெருவிழுங்கி ஆகிய செல்கள் பெருமளவு அழிக்கப்பட்டநிலை கொண்ட) ஒரு நோயாகும்.

மாற்று உறுப்பு நிராகரிப்பில் (transplant rejection) ஒரினத்திசு ஒட்டுக்களை (allografts) அழிக்க முயலும் நோயெதிர்ப்பு அமைப்பைத் தடுக்கும் வழிமுறைகளையும் மருத்துவ நோயெதிர்ப்பியலாளர்கள் படிக்கிறார்கள்.

## மேற்கோள்கள்

பகுப்பு:நோயெதிர்ப்பியல்
இயன் சோமர்ஹால்டர்

**இயன் ஜோசப் சோமர்ஹால்டர்** (*Ian Somerhalder*, பிறப்பு: டிசம்பர் 8, 1978) ஒரு அமெரிக்க நாட்டு நடிகர் மற்றும் விளம்பர நடிகர். பூனே கேரில், தி வாம்பயர் டைரீஸ் போன்ற தொலைக்காட்சித் தொடரில் நடித்து புகழ் பெற்றவர்.

## ஆரம்பகால வாழ்க்கை
சோமர்ஹால்டர், கோவிங்க்டன், லூசியானா, ஐக்கிய அமெரிக்கா வில் பிறந்தார். அவர், கோவிங்க்டன் உள்ள ஒரு தனியார் கத்தோலிக்க பள்ளியில் படித்தார். தனது 10 வயதிலிருந்து 13 வயது வரை வடிவழகு தொழிலை செய்தார். தனது 17வது வயதில் நடிப்பு துறைக்கு வந்தார்.

## திரைத்துறை
2000 ஆம் ஆண்டில், யங் அமெரிக்கன்ஸ் என்ற திரைத் தொடரில் நடித்தார். பின்னர், 2007ல் வெளியான தி ரூல்ஸ் ஆஃப் அற்றாக்சன் என்ற திரைப்படத்திலும் நடித்தார். பலவற்றில் நடித்திருந்தாலும், பூனே கேரில் என்ற திரைத்தொடரே குறிப்பிடத்தக்கது. இது 2004ம் ஆண்டு முதல் வெளியானது.

### திரைப்படங்கள்
*1998 	செலிப்ரிட்டி
*2001 	லைஃப் அஸ் எ ஹவுஸ்
*2002 	சேஞ்சிங் ஹார்ட்ஸ்
*2002 	தி ரூல்ஸ் ஆஃப் அற்றாக்சன்
*2004 	இன் எனிமி ஹேன்ட்ஸ்
*2004 	தி ஓல்டு மேன் அன்டு தி ஸ்டுடியோ

### திரைத் தொடர்கள்
*1997 	தி பிக் ஈசி
*1999 	நவ் அன்டு எகய்ன்
*2000   யங் அமெரிக்கன்ஸ்
*2001 	அனாட்டமி ஆஃப் எ ஹேட் கிரைம்

## சான்றுகள்

பகுப்பு:வாழும் மக்கள்
பகுப்பு:அமெரிக்க ஆண் திரைப்பட நடிகர்கள்
பகுப்பு:1978 பிறப்புகள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
இர. ந. வீரப்பன்

**இர. ந. வீரப்பன்** (சூன் 8, 1930 - செப்டம்பர் 3, 1999) மலேசியத் தமிழறிஞரும், தமிழாசிரியரும் ஆவார். ஏறக்குறைய 43 நாடுகளுக்கு சுற்றுப் பயணம் மேற்கொண்டு அங்குள்ள தமிழர்களிடம் உறவு பாராட்டி கள ஆய்வுப்பணி செய்து 43 நூல்களை எழுதி வெளியிட்டுள்ளார். சிறுகதை, ஆராய்ச்சிக் கட்டுரை, ஆய்வுப் பணிகள், இலக்கிய நாடகம் நடத்துதல், மொழிப் போராட்டம், உலகளாவிய தமிழ்ப் பண்பாட்டுத் தொடர்புகள் என பல துறைகளில் ஈடுபட்டவர். மலேசியத் தமிழ்ப் பண்பாட்டு இயக்கம், தமிழ் இலக்கியக் கழகம் ஆகிய அமைப்புகளைத் தோற்றுவித்தவர்.

## வாழ்க்கைக் குறிப்பு
இர. ந. வீரப்பன் இலங்கையின் மலையகத்தில் நடேசன், இரத்தினம் ஆகியோருக்குப் பிறந்தவர். தம் பெயருக்குரிய தலையெழுத்தாக முதலில் தாயின் பெயரையும் அடுத்ததாக தந்தையின் பெயரையும் இணைத்துக் கொண்டார்.
இலங்கையிலிருந்து தமிழ்நாட்டுக்குப் புலம்பெயர்ந்து பின்னர் மலேசியாவில் குடியேறினார். 1953 இல் ஈச்ச மரத் தோட்டத் தமிழ்ப்பள்ளியில் தொடங்கி தொடர்ந்து தென்னை மரத் தோட்டத் தமிழ்ப்பள்ளி, இரசாக் தோட்டத் தமிழ்ப்பள்ளி, கிள்ளான் மிட்லேண்ட்ஸ் தோட்டத் தமிழ்ப்பள்ளி, பந்திங் சுங்கை சோ தமிழ்ப்பள்ளி, காப்பார் நகரத் தமிழ்ப்பள்ளி எனப் பல பள்ளிகளில் பணியாற்றி 1985 ஆம் ஆண்டில் ஓய்வு பெற்றார். 1990 ஆம் ஆண்டு வரையில் கிள்ளான் அப்துல் சமது இடைநிலைப்பள்ளியில் தமிழ்மொழி கற்பித்தார்.

1990களில் இவர் உலகத் தமிழர் குரல் என்ற மாதாந்த சிற்றிதழ் ஒன்றை வெளியிட்டு வந்தார்.

தமிழகக் கவிஞர் கதிர் முத்தையனார், இலண்டனைச் சேர்ந்த சுரதா முருகையன் ஆகியோர் இர.ந.வீரப்பனைப் பற்றி நூல்கள் எழுதியுள்ளனர். இவரின் மகள் வீ. முல்லை நாகராசு ‘இர.ந.வீரப்பனார் வாழ்வும் வரலாறும்’ எனும் நூலை எழுதியுள்ளார்.

## எழுதிய சில நூல்கள்
*மலாய் தமிழ் ஆங்கில அகராதி
*மலேசியத் தமிழர்கள்
*உலகத் தமிழர் (புரட்சிப் பண்ணை, 1985)
*கானல்வரி (புரட்சிப் பண்ணை, 1985)
*உலகத் தமிழ்ப் பண்பாட்டு இயக்க வரலாறு (1992)
*இலக்கிய இதயம் (புரட்சிப் பண்ணை, 1987)

## உசாத்துணை

பகுப்பு:1930 பிறப்புகள்
பகுப்பு:1999 இறப்புகள்
பகுப்பு:மலேசியத் தமிழர்
பகுப்பு:மலேசியத் தமிழறிஞர்கள்
பகுப்பு:மலேசியத் தமிழ் எழுத்தாளர்கள்
எலும்பு நோயெதிர்ப்பியல்

**எலும்பு நோயெதிர்ப்பியல்** (Osteoimmunology) என்பது எலும்புத் தொகுதி, நோயெதிர்ப்புத் தொகுதிகளுக்கிடையேயான இடைமுகப்பில் நிகழ்பவற்றைக் குறித்து அண்மைக் காலமாகப் (நாற்பது ஆண்டுகளுக்கு முன்னாலிருந்து) ஆராயப்படும்  எலும்பு நோயெதிர்ப்பு அமைப்பைக் குறித்துப் பயில்வதாகும். முதுகெலும்பிகளில் எலும்பு, நோயெதிர்ப்பு தொகுதிகளுக்கிடையேப் பகிர்ந்துக் காணப்படும் கூறுகள், இயங்கு முறைகள் (ஈந்தணைவிகள், ஏற்பிகள், சமிக்ஞை மூலக்கூறுகள், படியெடுக்கும் காரணிகள்) ஆகிவற்றைக் குறித்தும் எலும்பு நோயெதிர்ப்பியலில் பயிலப்படுகிறது. கடந்த ஆண்டுகளில் எலும்பு நோயெதிர்ப்பியலில் எலும்புப் புற்று, முடக்கு வாதம், எலும்புப்புரை, எலும்புத் தடிமன் நோய் (osteopetrosis), பல்சூழ்திசு அழற்சி (periodontitis) முதலிய நோய்களுக்கானச் சிகிச்சை முறைகள் ஆராயப்பட்டு வருகிறது. இரத்த உயிரணுக்கள், உடலின் வடிவ நோய்க்குறிகளுக்கிடையேயான மூலக்கூற்றுத் தொடர்பாடல்கள் குறித்த உறவுகளை எலும்பு நோயெதிர்ப்பியல் ஆய்வுகள் வெளிப்படுத்துகின்றன.

## மேற்கோள்கள்

பகுப்பு:நோயெதிர்ப்பியல்
நடுவண் தலைமைச் செயலகம் (இந்தியா)

**நடுவண் தலைமைச் செயலகம்**  இந்திய அரசு செயற்படுவதற்கான பொறுப்பு வகிக்கிறது. இது புது தில்லியிலுள்ள தலைமைச் செயலக கட்டிடத்திலிருந்து இயங்குகிறது. இந்தக் கட்டிடத்திலிருந்துதான் பெரும்பான்மையான  அமைச்சர்கள் செயல்படுகின்றனர். இரைசினாக் குன்றில் ராஜ்பத்தின் இரு பக்கங்களிலும் கட்டப்பட்டுள்ள இரு கட்டிடத் தொகுதியாக இது அமைந்துள்ளது. இச்செயலகம் அமைச்சரவை செயலாளர் தலைமையில் இயங்குகிறது. இந்திய அரசின் அமைச்சகங்கள் நடுவண் தலைமைச் செயலகததில் செயல்படுகிறது.
## சுருக்கமாக
*இந்திய அரசு (அலுவல் நடவடிக்கை) விதிகள் 1961* மற்றும் *இந்திய அரசு (அலுவல் ஒதுக்கீடு) விதிகள் 1961* சட்டங்களின்படி நிர்வாகம் புரிய நடுவண் தலைமைச் செயலகம் பொறுப்பேற்கிறது. இச்செயலகம் அமைச்சரகங்கள்/துறைகளிடையே தடங்கலற்ற பரிமாற்றங்கள் நிகழவும் இந்த விதிகளின்படி செயலாற்றவும் வழி செய்கிறது.  அமைச்சரகங்களிடையே ஏற்படும் கருத்து வேறுபாடுகளை களைந்து, சரியான ஒருங்கிணைப்பை உறுதி செய்து இந்திய அரசு முடிவுகள் எடுக்க உதவுகிறது.  இதற்குத் துணைபுரியவும் இணக்க முடிவுகள் எட்டவும் துறைச் செயலர்கள் அடங்கிய  நிலைக்குழுக்கள் அல்லது  இடைக்கால குழுக்களை அமைக்கிறது.

தலைமைச் செயலக கட்டிடத்தில் கீழ்வரும் அமைச்சரகங்கள் இடம் பெற்றுள்ளன:
* பாதுகாப்புத் துறை (MoD)
* நிதித்துறை அமைச்சகம் (MoF)
* வெளியுறவுத் துறை அமைச்சகம் (MEA)
* உள்துறை அமைச்சகம் (MHA)
* பிரதமரின் அலுவலகம் (PMO)

தலைமைச் செயலக கட்டிடம் இரு கட்டிடங்களைக் கொண்ட தொகுதியாகும்: வடக்கு வளாகம் மற்றும் தெற்கு வளாகம். இவ்விரு கட்டிடங்களும் குடியரசுத் தலைவர் மாளிகைக்கு இருபுறங்களில் உள்ளன.

* **தெற்கு வளாகத்தில்** பிரதமரின் அலுவலகம், பாதுகாப்புத் துறை அமைச்சரகம் மற்றும் வெளியுறவுத் துறை அமைச்சரகங்கள்  அமைந்துள்ளன.
* **வடக்கு வளாகத்தில்** நிதித்துறை அமைச்சரகமும் உள்துறை அமைச்சரகமும் அமைந்துள்ளன.

பொதுவழக்கில் 'வடக்கு வளாகம்' நிதித்துறை அலுவலகங்களையும்  'தெற்கு வளாகம்' வெளியுறவுத் துறை அலுவலகங்களையும் குறிப்பிட பயன்படுத்தப்படுகின்றன.
### [[இந்திய அமைச்சரவைச் செயலாளர்|அமைச்சரவை செயலாளர்]]
தலைமைச் செயலகம் பிரதமரின் நேரடிப் பொறுப்பில் உள்ளது. தலைமைச் செயலகத்தின் நிர்வாகத் தலைவராக  அமைச்சரவை செயலர் செயலாற்றுகிறார். இவரே *அலுவல் முறையில்* படைத்துறை சாரா அரசுப்பணியாளர் வாரியத் தலைவரும் ஆவார்.

மரபுப்படி தலைமைச் செயலராக மிகவும் மூத்த குடிசார் அரசுப் பணியாளரே நியமிக்கப்படுகிறார். இவர் இந்திய ஆட்சிப் பணியைச் சேர்ந்தவராக இருப்பார். இவரது பதவிக்காலம் பொதுவாக இரண்டிலிருந்து மூன்றாண்டுகள் இருக்கும். இந்திய அரசின் அலுவல்முறை அதிகார வரிசையில் பதினொன்றாவது நிலையில் உள்ளார்.

தலைமைச் செயலகம் மூன்று அங்கங்களை உடையது: குடிசார், படைத்துறை மற்றும் புலனாய்வு. தலைமைச் செயலரின் கீழே பல துறைகளில் செயலர்கள் பணி புரிகின்றனர். செயலர் (ஒருங்கிணைப்பு), தலைமைச் செயலக நிர்வாக அதிகாரி, செயலர் (செயற்றிறன் மேலாண்மை), செயலர் (பாதுகாப்பு), செயலர் (ஆய்வும் பகுப்பாய்வும் பிரிவு) (ரா) ஆகியோர் சிலராவர்; மக்கள் குறைதீர்ப்பு இயக்குநரகமும் தலைமைச்செயலகத்தின் பொறுப்பில் உள்ளது.
## இதனையும் காண்க
* இந்திய அமைச்சரவைச் செயலாளர்
* இந்திய அரசு அமைச்சகங்களின் பட்டியல் 
## மேற்சான்றுகள்

## வெளி இணைப்புகள்
* Government of India Cabinet Secretariat page
* Performance Management Division, Cabinet Secretariat page 
*Ministry of External Affairs' website: About South Block 
*Historic Architecture of "New Delhi" - India 

பகுப்பு:இந்திய அரசு அமைப்புகள்
பகுப்பு:தில்லி
பகுப்பு:தில்லியில் உள்ள கட்டிடங்கள்
பகுப்பு:இந்திய அரசு அதிகாரிகள்
பகுப்பு:இந்தியப் பிரதமர் அலுவலகம்
ரெங்கநாதன் சீனிவாசன்

**ரெங்கநாதன் சீனிவாசன்** (*Renganaden Seeneevassen*, 11 ஏப்ரல் 1910 – 5 சூன் 1958) மொரிசியசு தமிழ் அரசியல்வாதியும், நாடாளுமன்ற உறுப்பினரும், அமைச்சரும் ஆவார்.

## வாழ்க்கைச் சுருக்கம்
ரெங்கநாதன் 1910 ஆம் ஆண்டில் போர்ட் லூயிஸ் நகரில் பிறந்தார். இவரின் தந்தை தமிழ்நாட்டில் பிறந்து மொரீசியசில் குடியேறியவர். தாயார் மொரிசியசுத் தமிழர். தனது ஆரம்பப் படிப்பை தலைநகரில் உள்ள இங்கிலாந்து திருச்சபையின் ஆதரவில் இயங்கி வந்த பாடசாலை, மத்திய ஆண்கள் அரசுப் பாடசாலை ஆகியவற்றில் கல்வி கற்று, பின்னர் இடைநிலைக் கல்வியை ரோயல் கல்லூரியிலும் கல்வி கற்றார்.

1935 இல் இலண்டன் பொருளாதாரப் பள்ளியில் சேர்ந்து சட்டம் பயின்றார். பள்ளியில் படிக்கும் போது இவருக்கு பிரபலமான அரசியல்வாதிகளின் தொடர்பு ஏற்பட்டது. 1940 ஆம் ஆண்டில் இவர் சட்டத்தில் இளங்கலைப் பட்டத்தைப் பெற்றார். அதே ஆண்டு டிசம்பரில் மொரிசியசு திரும்பி உள்ளூரில் வழக்கறிஞராகப் பணியாற்ற ஆரம்பித்தார். போர்ட் லூயிசு மாநகரசபையில் உறுப்பினராகத் தேர்ந்தெடுக்கப்பட்டார்.

## அரசியலில்
1944 ஆம் ஆண்டில் ஆளுனர் சேர் டொனால்டு மெக்கன்சியினால் சட்டசபை உறுப்பினராக நியமிக்கப்பட்டார். மொரிசியசின் 1948 ஆம் ஆண்டு அரசியலமைப்பை உருவாக்குவதற்கு பங்களிப்பு செய்தார். 1948 சட்டசபைத் தேர்தலில் தொழிற் கட்சியின் சார்பில் போட்டியிட்டு வெற்றி பெற்றார். 1953 ஆம் ஆண்டுத் தேர்தலிலும் போட்டியிட்டு வெற்றி பெற்றார். ஐக்கிய இராச்சியத்தின் இரண்டாம் எலிசபெத் மகாராணியின் முடிசூட்டு விழாவில் மொரிசியசு அரசு சார்பில் பங்கெடுத்தார், 1955 இல் லண்டனில் நடைபெற்ற மொரிசியசு தொழிற் கட்சியின் மாநாட்டில் கலந்து கொண்டார்.
 
1957 சூலையில் மொரிசியசின் முதலாவது அமைச்சரவையில் கல்வி அமைச்சராக சேர்த்துக் கொள்ளப்பட்டார்.

## மறைவு
ரெங்கநாதன் சீனிவாசன் 1958 ஆம் ஆண்டில் போர்ட் லூயிசில் காலமானார். மொரிசியசு அரசு இவரது படம் பொறிக்கப்பட்ட 100 ரூபாய் நாணயத் தாளை வெளியிட்டது. ரெங்கநாதன் சீனிவாசனின் பெயரில் அரசு உயர்நிலைப் பள்ளியும் போர்ட் லூயிசு நகரில் இயங்குகிறது. இவரது நூற்றாண்டு நினைவாக மொரிசியசு அரசு முதல்நாள் அஞ்சலுறையையும் வெளியிட்டது.

## மேற்கோள்கள்

பகுப்பு:1910 பிறப்புகள்
பகுப்பு:1958 இறப்புகள்
பகுப்பு:மொரிசியத் தமிழர்
பகுப்பு:மொரிசியசு அரசியல்வாதிகள்
குறி பார்த்துச் சுடுதல்

**குறி பார்த்துச் சுடுதல்** (*shooting sport*) பல்வேறு வெடிகுழல்களை பயன்படுத்தி பங்கேற்கும் விளையாட்டு வீரரின் வேகத்தையும் துல்லியத்தையும் போட்டிக்குட்படுத்துவதாகும். கைத்துப்பாக்கிகள் மற்றும் காற்றழுத்த வெடிகுழல் போன்ற பலவகை குறிபார்த்து சுடும் சுடுகலன்களைக் கொண்டும் குறிகளின் தன்மை கொண்டும் இப்போட்டிகள் வகைபடுத்தப்படுகின்றன.

வில் விளையாட்டுகளும் இத்தன்மையதே என்றாலும் அவை தனிவகை போட்டிகளாக அறியப்படுகின்றன.வேட்டையாடுதல் இந்தவகைப் போட்டியின் ஓர் பங்காக இருந்து வந்தது. ஒலிம்பிக் போட்டியில் ஒரேஒரு முறை (1900 இல்) உயிருள்ள புறாக்களை பறக்கவிட்டு சுடுதல் போட்டி சேர்க்கப்படிருந்தது.அவற்றிற்கு மாற்றாக அவற்றையொத்த களிமண் புறாக்கள் தற்போது பயன்படுத்தப்படுகின்றன.

## மேற்கோள்கள்

## வெளியிணைப்புகள்
* Get Inspired: How to get into Shooting - BBC Sport
* How to get into shooting - Shooting UK


பகுப்பு:கோடைக்கால ஒலிம்பிக் விளையாட்டுப் போட்டிகளில் விளையாட்டுகள்
பகுப்பு:குறிசுடும் பண்பு
பகுப்பு:எறியும் ஆயுதங்கள்
பகுப்பு:மிகுநுட்ப விளையாட்டுகள்
பகுப்பு:போட்டி
பகுப்பு:வகைவாரியாக விளையாட்டுகள்


பகுப்பு:ஒலிம்பிக் விளையாட்டுகள்
பகுப்பு:போர் திறன்கள்
கோபிநாத் முண்டே

**கோபிநாத் பாண்டுரங்க முண்டே** (*Gopinath Pandurang Munde*, 12 திசம்பர் 1949 - 3 சூன் 2014) ஓர் இந்திய அரசியல்வாதியும் பாரதிய ஜனதா கட்சியின் மூத்த தலைவர்களில் ஒருவருமாவார். மே 26, 2014 அன்று பதவியேற்ற அமைச்சரவையில் ஒன்றிய ஊரக வளர்ச்சித்துறை அமைச்சராக இருந்தவர்.மகாராட்டிர சட்டப் பேரவையின் உறுப்பினராக ஐந்து முறை (1980-1985, 1990-2009) இருந்துள்ளார். 1992-1995 ஆண்டுகளில் மகாராட்டிர சட்டப் பேரவையில் எதிர்க்கட்சித் தலைவராக இருந்துள்ளார். 1995-1999இல் துணை முதல்வராகப் பொறுப்பு வகித்துள்ளார். 2009ஆம் ஆண்டு 15ஆவது மக்களவைக்குத் தேர்ந்தெடுக்கப்பட்டு மக்களவையில் பா.ஜ.கவின் துணைத்தலைவராகப் பணியாற்றினார்.

## இறப்பு
2014ஆம் ஆண்டு ஜூன் 3ஆம் நாள் விமான நிலையம் செல்லும் வழியில் கார் விபத்துக்காரணமாக புதுடெல்லியில் காலை 6.30 மணியளவில் உயிரிழந்தார்.

## மேற்சான்றுகள்

## வெளியிணைப்புகள்
* Wearing seat belt could have saved Munde: Harsh Vardhan
* Crowds turn violent at Munde’s funeral
* He came up by sheer hard work, say colleagues

பகுப்பு:பதினாறாவது மக்களவை அமைச்சர்கள்
பகுப்பு:1949 பிறப்புகள்
பகுப்பு:பாரதிய ஜனதா கட்சித் தேசியத் தலைவர்கள்
பகுப்பு:மகாராட்டிர அரசியல்வாதிகள்
பகுப்பு:2014 இறப்புகள்
பகுப்பு:16வது மக்களவை உறுப்பினர்கள்
பகுப்பு:15வது மக்களவை உறுப்பினர்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
இராம் விலாசு பாசுவான்

**இராம் விலாசு பாசுவான்** (*Ram Vilas Paswan*) (5 சூலை 1946 - 8 அக்டோபர் 2020) பீகாரைச் சேர்ந்த இந்திய அரசியல்வாதியும் லோக் ஜனசக்தி கட்சியின் தலைவரும், முன்னாள் உணவு மற்றும் நுகர்பொருள் அமைச்சரும் ஆவார். எட்டு முறை  மக்களவை (இந்தியா) உறுப்பினராகவும்   மாநிலங்களவை உறுப்பினராகவும் இருந்துள்ளார். சம்யுக்த சோசலிசக் கட்சியில் தமது அரசியல் வாழ்வைத் தொடங்கினார். 1969ஆம் ஆண்டு பீகார் சட்டப்பேரவைக்குத் தேர்ந்தெடுக்கப்பட்டார்.  1974இல் லோகதளம் கட்சி உருவானபோது அதில் இணைந்தார்.  நெருக்கடி நிலை ஆட்சியை எதிர்த்துக் கைதானார்.1977இல் ஹாஜீபூரிலிருந்து ஜனதா கட்சியின் சார்பில் மக்களவைக்கு தேர்ந்தெடுக்கப்பட்டார். இத்தொகுதியிலிருந்து 1980, 1984, 1989, 1996 மற்றும் 1998 ஆண்டுகளில் மீண்டும் தேர்ந்தெடுக்கப்பட்டார்.

2000இல் லோக் ஜனசக்தி கட்சியை (LJP) நிறுவி அதன் தலைவராக விளங்கினார்.  ஐக்கிய முற்போக்குக் கூட்டணி அரசில் கூட்டுச் சேர்ந்து வேதிப்பொருள் மற்றும் உரத்துறை அமைச்சராகவும்  உருக்கு அமைச்சராகவும் பணி புரிந்தார். 2004இல் மக்களவைத் தேர்தல்களில் வென்ற பாசுவான் 2009இல் தோல்வியைத் தழுவினார்.  2010 முதல் 2014 வரை மாநிலங்களவையில் உறுப்பினராக இருந்த பாசுவான் 2014ஆம் ஆண்டு தமது ஹாஜீபூர் தொகுதியிலிருந்து தேசிய சனநாயகக் கூட்டணி வேட்பாளராக பதினாறாவது மக்களவைக்குத் தேர்ந்தெடுக்கப்பட்டார்.

## மேற்சான்றுகள்

## வெளி இணைப்புகள்
* Profile on Ambedkar.org
* Profile on HindustanTimes.com dated சூன் 2004
* Homepage on Lok Sabha website 
* Paswan Profile on TribuneIndia
* Paswan and Indian Muslims

பகுப்பு:1946 பிறப்புகள்
பகுப்பு:6வது மக்களவை உறுப்பினர்கள்
பகுப்பு:7வது மக்களவை உறுப்பினர்கள்
பகுப்பு:9வது மக்களவை உறுப்பினர்கள்
பகுப்பு:11வது மக்களவை உறுப்பினர்கள்
பகுப்பு:12வது மக்களவை உறுப்பினர்கள்
பகுப்பு:13வது மக்களவை உறுப்பினர்கள்
பகுப்பு:16வது மக்களவை உறுப்பினர்கள்
பகுப்பு:பீகார் அரசியல்வாதிகள்
பகுப்பு:பதினாறாவது மக்களவை அமைச்சர்கள்
பகுப்பு:14வது மக்களவை உறுப்பினர்கள்
பகுப்பு:2020 இறப்புகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:10வது மக்களவை உறுப்பினர்கள்
பொருத்தத் தோற்றமுரண்

**பொருத்தத் தோற்றமுரண்** (*Relevance paradox*) என்பது முடிவு எடுத்தல் முறைமையில் ஏற்படும் ஒரு தோற்றமுரண். ஒரு விசயத்தில் மிகச்சிறந்த முடிவு எடுக்கத் தேவையான பல வகைப்பட்ட தகவல்கள் திரட்டப்படுகின்றன. ஆனால் அவற்றின் அளவு அதிகமாகும் போது அல்லது அவை பிற துறை சார்ந்திருக்கும் போது, அவற்றுள் பல தேவையற்றவை அல்லது பொருந்தாதவை என ஒதுக்கப்படுகின்றன. சிறந்த முடிவினை எடுக்க இன்றியமையாத தகவல்களும் இப்படி ஒதுக்கப்பட்டு அதனால் எடுக்கப்படும் முடிவு சரியாக அமையாது போனால் அந்நிலை பொருத்தத் தோற்றமுரண் எனப்படும். இக்கோட்பாடு கணிதவியலாளர் மோஜென்ஸ் நிஸ் (*Mogens Niss*) என்பவரால் உருவாக்கப்பட்டது. ஒரு பெரும் முடிவு எடுக்க வேண்டிய சூழ்நிலையில், அந்நிலையில் இருப்பவர் தேவையான தகவல்களையும் தரவுகளையும் திரட்டுவார். அவ்வாறு திரட்டப்படுபவையின் அளவு அதிகமாகும் போதோ அல்லது தொடர்பில்லாதது போலத் தோன்றும் பிற இடங்களிலும் துறைகளிலும் கிடைக்கும் போதோ அவை புறந்தள்ளப்படலாம். முடிவெடுக்க ஆய்வு செய்யப்பட்டாலும் அந்த ஆய்வினால் பலனின்றி இன்றியமையாத தகவல் முடிவு எடுப்பவரைச் சென்றடைவதில்லை. இதன் மூலம் முடிவு சரியாக அமையாது போகின்றது.

## மேற்கோள்கள்

பகுப்பு:எதிர்பாராத விளைவுகள்
பகுப்பு:தோற்றமுரண்கள்
வேளாண்மைத்துறை அமைச்சர் (இந்தியா)

இந்தியாவின் 50 சதவீதத்துக்கும் மேற்பட்ட மக்கள் தொகை விவசாயத்தினையே ஆதாரமாக கொண்டு வாழ்ந்து வருகின்றனர். விவசாயத் துறை அமைச்சகம் (இந்தியா) இந்தியாவில் விவசாய அபிவிருத்திப் பணிகளை மேற்கொள்கிறது. இது விவசாயத்துறை அமைச்சரின் கீழ் செயல்பட்டு வருகின்றது. இதுவரையிலான விவசாயத் துறை அமைச்சர்களின் பட்டியல் பின்வருமாறு.

**இந்திய வேளாண்மைத்துறை அமைச்சர்கள் பட்டியல்**

## மேற்கோள்கள்

பகுப்பு:இந்திய அமைச்சர்கள்
சேர்மன் சாமிநாத முதலியார் நகராட்சி ஆரம்பப் பள்ளி

**சேர்மன் சாமிநாத முதலியார் நகராட்சி பள்ளி** காஞ்சிபுரம் மாவட்டம் பிள்ளையார் பாளையம் பகுதியில் அமைந்துள்ளது. 
இந்த இடம் முதலில் ஒரு சாவடியாக இருந்தது. அறிஞர் அண்ணா முதலமைச்சராக இருந்த காலத்தில் அவர் இந்தப் பகுதிக்கு வந்த போது இந்த மண்டபத்தைக் கண்டார். பயன்படாமல் இருந்த மண்டபத்தில் பள்ளி ஆரம்பிக்கலாம் என எண்ணினார். அக்காலத்தில் சாமிநாத முதலியார் அப்பகுதிக்கு சேர்மனாக இருந்தார். எனவே, அவரின் பெயராலேயே ஆரம்பப் பள்ளி ஆரம்பிக்கப்பட்டு இன்றுவரை அப்பள்ளி இயங்கி வருகிறது. ஆரம்பத்தில் ஒரே ஒரு மண்டபமாக இருந்த அந்த பள்ளி இப்போது நான்கு கட்டிடங்களுடன் செயல்பட்டுவருகிறது.

இப்பள்ளி அமைந்துள்ள தெருவின் பெயர் கிருஷ்ணன் தெரு. இந்த தெரு பிள்ளையார் பாளையத்தின் இதயப்பகுதியில் அமைந்துள்ளது.

இப்பள்ளியின் மத்தியில் ஒரு பெரிய புங்க மரம் ஒன்று உள்ளது. ஆரம்பகாலத்தில் அந்த மரத்தடியில் தான் பெரும்பாலும் வகுப்புகள் நடைபெறும். தற்போதும் சில சமயங்களில் அங்கு வகுப்புகள் நடைபெறுகின்றன. இடைவெளி நேரங்களில் சிறுவ சிறுமியர் இங்கு விளையாடுவர்.

இப்பள்ளி ஆரம்ப பள்ளி ஆதலால் முதலாம் வகுப்பு முதல் ஐந்தாம் வகுப்பு வரை இங்கு உள்ளன. ஆரம்பத்தில் தமிழ் வழி கல்வி மட்டுமே போதிக்கப்பட்டது. இப்போது கடந்த இரண்டு ஆண்டுகளுக்கு முன் ஆங்கில வழி கல்வியும் ஆரம்பிக்கப்பட்டுள்ளது. 

ஐந்தாம் வகுப்பிற்கு பிறகு ஆறாம் வகுப்பு முதல் பன்னிரண்டாம் வகுப்பு வரை பயில, இதே தெருவில் சேர்மன் சாமிநாத முதலியார் நகராட்சி மேல்நிலைப் பள்ளி உள்ளது. இப்பள்ளியில் ஆரம்ப காலத்தில் பிள்ளையார் பாளையம் பகுதி மாணவ மாணவியர் மட்டுமே பயின்று வந்தனர். அதன் பின் தற்போது பக்கத்து காலனிகளில் இருந்தும் மாணவர்கள் வந்து பயிலுகின்றனர்.

## மேற்கோள்கள்

பகுப்பு:காஞ்சிபுரம் மாவட்டம்
பகுப்பு:காஞ்சிபுரம் மாவட்டத்திலுள்ள அரசுப் பள்ளிகள்
பிரெட்டி பிரின்ஸ் ஜூனியர்

**ஃப்ரெட்டி ஜேம்ஸ் ப்ரின்ஸ் ஜூனியர்.** (பிறப்பு: மார்ச் 8, 1976) ஒரு அமெரிக்க நாட்டு நடிகர். இவர் டோவ்ன் டு யு, பாய்ஸ் அண்ட் கேர்ள்ஸ், சம்மர் கேட்ச், ஸ்கூபி டூ உள்ளிட்ட திரைப்படங்களிலும், பிரண்ட்ஸ், 24, போன்ஸ் உள்ளிட்ட தொலைக்காட்சி தொடர்களிலும் நடித்ததன் மூலம் பரிசியமான நடிகர் ஆனார்.

## ஆரம்பகால வாழ்க்கை
ஃப்ரெட்டி ஜேம்ஸ் ப்ரின்ஸ் ஜூனியர்.  லாஸ் ஏஞ்சல்ஸ், கலிபோர்னியா, ஐக்கிய அமெரிக்கா வில் பிறந்தார்.

## வெளி இணைப்புகள்

* 
* Jam! Movies interview (October 5, 2005)
*  Hispanic Magazine interview (September, 2005)

பகுப்பு:ஆங்கிலத் திரைப்பட நடிகர்கள்
பகுப்பு:1976 பிறப்புகள்
பகுப்பு:வாழும் மக்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுப்பு:அமெரிக்க ஆண் திரைப்பட நடிகர்கள்
பகுப்பு:அமெரிக்க தொலைக்காட்சி எழுத்தாளர்கள்
பகுப்பு:ஐக்கிய அமெரிக்க உரோமன் கத்தோலிக்கர்கள்
நோயெதிர்ப்பியலாளர்

**நோயெதிர்ப்பியலாளர்கள்** (Immunologists) உயிரினங்களின் நோயெதிர்ப்பு அமைப்பைக் குறித்து (மனித நோயெதிர்ப்பு அமைப்பைக் குறித்தும்) ஆராயும் அறிவியலாளர்களாவர். இவர்கள், ஆய்வகங்களில் பணிபுரியும் முனைவர்கள், நோயெதிர்ப்பு அமைப்புப் பிறழ்வினைகளால் ஏற்படும் பிணிகளுக்குச் சிகிச்சையளிக்கும் மருத்துவர்கள், ஆய்வு மற்றும் நோயாளிகளுக்குச் சிகிச்சை ஆகிய இரண்டையும் பணியாகக் கொண்ட மருத்துவ முனைவர்கள் எனப் பலவகைப்படுவர். 

ஆய்வுப் பணியில் ஈடுபட்டுள்ள நோயெதிர்ப்பியலாளர்கள் (Research Immunologists) நோயெதிர்ப்பு அமைப்பு மற்றும் அதன் இயங்கு முறைகள் குறித்த உயிரிமருத்துவ ஆய்வினை மேற்கொள்ளுபவர்கள். மருத்துவ நோயெதிர்ப்பியலாளர்கள் (Medical Immunologists) நோயெதிர்ப்பு அமைப்பில் சிக்கல்களைக் கொண்ட நோயாளிகளுடன் நேரடியாக பணிபுரிபவர்கள். அமெரிக்க நோயெதிர்ப்பியலாளர்கள் சங்கம் ஆண்டுதோறும் நோயெதிர்ப்பியலாளர்களுக்காக அறிமுக பயிற்சி வகுப்பு மற்றும் முன்னேறிய பயிற்சி வகுப்புகளை நடத்தி வருகிறது.  

## மேற்கோள்கள்

பகுப்பு:நோயெதிர்ப்பியல்
பிள்ளையார் பாளையம்

**பிள்ளையார் பாளையம்** காஞ்சிபுரம் நகராட்சியைச் சார்ந்த ஒரு பகுதி. இப்பகுதியின் ஒவ்வொரு தெருவிலும் ஒரு பிள்ளையார் கோவில் இருப்பதால் பிள்ளையார் பாளையம் என அழைக்கப்படுவதாகக் கூறுவர். 

இப்பகுதி மக்களின் முக்கியத் தொழில் நெசவு பட்டுப் புடவைகளை நெய்தல். இங்கு உருவாக்கப்படும் காஞ்சி பட்டுப் புடவைகள் உலகத்தரம் வாய்ந்தவை. இந்தியாவின் பல பகுதிகளில் இருந்தும் மக்கள் பட்டுப் புடவைகளை வாங்க இங்கு நெசவாளர்களை தேடி வருகின்றனர். தற்சமயம் இந்த தொழில் நலிவடைந்து உள்ளதால் பலரும் வேறுபல தொழிற்சாலைகளுக்கு வேலைக்குச் செல்கின்றனர்.

பகுப்பு:காஞ்சிபுரம்
நோயெதிர்ப்பியவேதியியல்

**நோயெதிர்ப்பியவேதியியல்** (Immunochemistry) என்பது நோயெதிர்ப்பு அமைப்பின் அடிப்படையான மூலக்கூற்று இயங்குமுறைகளைக் குறித்து பயிலும் வேதியியலின் ஒரு பிரிவாகும். இப்பிரிவு எதிர்ப்பான்களின் பண்புகள், எதிர்ப்பிகள், எதிர்ப்பான்கள் - எதிர்ப்பிகளுக்கிடையேயான ஊடாடல்கள் குறித்து அறிந்து கொள்வதை முதன்மையாகக் கொண்டுள்ளது. பல்வேறுவிதமான நோயெதிர்ப்பியவேதியியல் செய்முறைகள் உருவாக்கப்பட்டு, திருத்தப்பட்டு நச்சுயிரியல் (Virology) முதற்கொண்டு மூலக்கூற்றுப் பரிணாமம் (Molecular Evolution) வரை பலதரப்பட்ட அறிவியல் ஆய்வுகளில் பயன்படுத்தப்பட்டு வருகின்றன. நோயெதிர்ப்பியவேதியியலின் தொடக்க கால உதாரணமாக சிபிலிசு  கண்டறியும் சோதனையைக் கூறலாம்.

## மேற்கோள்கள்

பகுப்பு:நோயெதிர்ப்பியல்
பிரியிழையம்

தாவரங்களில் வளர்ச்சி இடம்பெறும் இழையப் பகுதி **பிரியிழையம்** (*Meristem*) என அழைக்கப்படும். இவ்விழையம் வியத்தமடையாத தொடர்ச்சியாகக் கலப்பிரிவுக்கு உட்பட்டு வளர்ச்சியடையும் பிரியிழையக் கலங்களால் ஆனது. இவற்றிலிருந்தே புதிய கலங்கள் தாவரங்களில் உருவாகும். உருவாகும் புதிய கலங்களில் அரைவாசி பிரியிழையமாகவும் மீதி வியத்தமடைந்த கலங்களாகவும் மாறும். இதனால் தொடர்ச்சியாகப் பிரியிழையம் தாவரத்தில் பேணப்பட்டு வரும்.

## சிறப்பியல்புகள்
* இழையுருப்பிரிவு அடையக்கூடியவை.
* வியத்தமடையாத கலங்களால் ஆனவை.
* கலங்கள் யாவும் ஒத்த பரிமாணமுடையவை.
* மிகவும் மெல்லிய கலச்சுவர் உடைய கலங்கள்.
* துணைச்சுவர் படிவு இல்லை.
* கலங்களுக்கிடையில் கலத்திடைவெளி குறைவு.
* செறிவான குழியவுரு காணப்படும்.
* சிறிய சாற்றுப் புன்வெற்றிடம் காணப்படும்.
* பருமனில் பெரிய கரு காணப்படும்.
* அதிகளவிலான இழைமணிகளும், உயர் அனுசேப வீதமும் இருக்கும்.
* குறைந்தளவிலான உருமணிகள் இருக்கும்.
* அதிகளவிலான இறைபோசோம்கள் காணப்படும்.

## வகைகள்
தாவரங்களில் உள்ள பிரியிழையங்கள் அவை இருக்கும் இடத்தைப் பொறுத்து மூன்று வகைகளாக வகைப்படுத்தப்படுகின்றன:
#உச்சிப்பிரியிழையம்:
தண்டு மற்றும் வேரின் உச்சியில் காணப்படும் பிரியிழையமாகும். இவை தண்டு மற்றும் வேரின் நீட்சியை ஏற்படுத்துகின்றன.
#பக்கப்பிரியிழையம்:
இரு வகையான பக்கப் பிரியிழையங்கள் உள்ளன. 
*கலன் மாறிழையம்
*தக்கை மாறிழையம்
கலன் மாறிழையம் காழுக்கும் உரியத்துக்குமிடையே காணப்படும். இது தண்டு மற்றும் வேரின் விட்டம் அதிகரிப்பதில் உதவும். கலன் மாறிழையம் கலப்பிரிவடைந்து துணைக் காழ் மற்றும் துணை உரியம் ஆகியவற்றை உருவாக்கும். இதன் காரணமாக விட்டம் அதிகரித்து தாவரத்தில் துணை வளர்ச்சி ஏற்படும்.
தக்கை மாறிழையம் தண்டு மற்றும் வேரின் மேற்பட்டையில் காணப்படும். இது இவற்றின் நீரிழப்பைக் கட்டுப்படுத்தும் தக்கையைத் தோற்றுவித்து, அவற்றின் விட்டம் அதிகரிப்பதிலும் உதவும்.
#இடை புகுந்த பிரியிழையம்
கணு, புற்தாவரங்களின் இலையடியில் காணப்படும். இவை கணு நீட்சியில் உதவும்.

பகுப்பு:தாவரவியல்
அக்காக்குயில்

**அக்காக்குயில்** அல்லது **அக்காக்குருவி** (Common hawk-cuckoo)(Hierococcyx varius) என்று அறியப்படும் இப்பறவை இந்திய துணைக்கண்டத்தை வாழ்விடமாகக் கொண்டது. இது குயிலின் இனத்தைச்சேர்ந்த பறவையாகும். இப்பறவை தோற்றத்தில் வல்லூறு என்ற பறவைப்போல் இருக்கும். இவை காக்கை அல்லது தவிட்டுக் குருவி போன்ற பறவைகளின் கூட்டில் முட்டைகளை இடும்.

## வாழ்வுமுறை
**அக்காக்குயில்** மனிதர்கள் வாழும் பகுதில் அமைந்துள்ள மரங்களில் வாழும். ஆனாலும் எளிதில் மனிதர்களின் கண்ணில் தென்படாது.
## விளக்கம்
**அக்காக்குயில்** பொதுவாகப் பருந்தைவிட சிறியதாகவும் புறாவைப்போல் உருவத்தைக்கொண்ட குயிலினப் பறவை ஆகும். இப்பறவையின் தோகை நீறுபூத்த சாம்பல் நிறத்தில் காணப்படும் அதோடு கீழே வெள்ளை நிறமும், பழுப்பு நிறத்தில் சிறு சிறு கோடுகளும் கொண்டதாக காணப்படும். இதன் வால் பகுதி முடியும் இடத்தில் விரிந்து காணப்படும். ஆண், பெண் இரண்டுக்குமே வால் பகுதி ஒரே மாதரித்தான் காணப்படுகிறது. இப்பறவையில் கண்களைச்சுற்றி ஒரு தனித்துவமானபடி மஞ்சள் வளையம் காணப்படுகிறது. வயதுவந்த பறவைகளின் உடலில் இடவலமாக வல்லூறுக்கு உள்ளது போல் கோடுகள் காணப்படுகிறது.

இப்பறவை பார்ப்பதற்குப் பருந்து போல் இருந்தாலும் இது பருந்து இல்லை. ஆனால் இறக்கைகளை அசைக்கும் விதம் மற்றும் தனது இரையைப் பிடித்து லாவகமாகத் தடையின்றி நழுவிச்செல்லும் போக்கு, வாலை ஆட்டும் பாணி, மேலே எழும்பிச் செல்லும் விதம் மேலிருந்து கீழே இறங்குவது போன்ற செயல்களால் பருந்துபோல் (வைரிபோல்) தெரியும். இவை சிறிய பறவைகள், அணில்கள் போன்றவைகளைப் பார்த்தால் ஒலியெழுப்பும். இப்பறவைகளில் ஆண் பறவை பெண் பறவையைவிட பெரியதாக இருக்கும்.

இப்பறவையைப் பார்ப்பவர்கள் தொண்டை மற்றும் மார்பக இருண்ட கோடுகள் போன்றவற்றைக் கொண்டு பெரிய அக்காக் குயில்  என எண்ணுகிறார்கள். இந்த குழப்பத்திற்கு இன்னொரு காரணம் இதன் தாடையும், கன்னமும் பருந்து போல் இருக்கும்.

கோடை முடிந்து இப்பறவை இலையுதிர் காலங்களில் தனது இடத்தைத் தேர்வு செய்ய ஆரம்பிக்கிறது.

## மேற்கோள்

பகுப்பு:தமிழ்நாட்டுப் பறவைகள்
பகுப்பு:தீவாய்ப்பு கவலை குறைந்த இனங்கள்
பகுப்பு:குயில்கள்
பகுப்பு:தெற்காசியப் பறவைகள்
அலெக்சாந்தர்

**அலெக்சாந்தர்** அல்லது **அலெக்சாண்டர்** (*Alexander*, , ) என்பது பொதுவாக பேரரசர் மகா அலெக்சாந்தரைக் குறிக்கும்.
__NOTOC__
## நபர்கள்
### பேரரசர்கள்
*மகா அலெக்சாந்தர்
*உருசியாவின் முதலாம் அலெக்சாந்தர் (1777-1825)
*உருசியாவின் இரண்டாம் அலெக்சாந்தர் (1818–1881)
*உருசியாவின் மூன்றாம் அலெக்சாந்தர் (1845–1894)
### திருத்தந்தையர்

*முதலாம் அலெக்சாண்டர் (திருத்தந்தை), (97–105)
*மூன்றாம் அலெக்சாண்டர் (திருத்தந்தை), (1164–1168)
*எதிர்-திருத்தந்தை ஐந்தாம் அலெக்சாண்டர், (1339–1410)
### அரசியல்வாதிகள்
*அலெக்சாந்தர் துர்ச்சீனொவ், உக்ரைனிய அரசியல்வாதி
*பி. சி. அலெக்சாண்டர் (1921-2011), இந்திய அரசியல்வாதி
*அலெக்சாண்டர் லுகசெங்கோ, பெலருசிய அரசியல்வாதி
*அலெக்சாண்டர் கெரென்சுகி, உருசிய அரசியல்வாதி
*நிவ்விலி அலெக்சாண்டர், தெனாப்பிரிக்க விடுதலைப் போராட்ட வீரர்
*அலெக்சாந்திரோசு, திராயன் போரில் பங்கு கொண்டவர்
*அலெக்சாண்டர் ஆமில்டன் (1755–1804), ஐக்கிய அமெரிக்காவின் நிறுவனர்
### எழுத்தாளர்கள்
*அலெக்சாண்டர் புஷ்கின் (1799–1837), உருசிய எழுத்தாளர்
*அலெக்சாண்டர் டூமா (1802–1870), பிரெஞ்சு எழுத்தாளர்
*அலெக்சாண்டர் சோல்செனிட்சின் (1918–2008), உருசிய எழுத்தாளர்
*அலெக்சாண்டர் துபியான்சுகி, உருசியத் தமிழறிஞர்
*அலெக்சாண்டர் குப்ரின், உருசிய எழுத்தாளர்
*அலெக்சாந்தர் பியாதிகோர்சுகி, உருசிய தத்துவவியலாளர், எழுத்தாளர்
### ஓவியர்கள்
*அலெக்சாண்டர் செமியோனவ், உருசிய ஓவியர்
*அலெக்சாண்டர் சவீனொவ், உருசிய ஓவியர்
### அறிவியலாளர்கள்
*அலெக்சாண்டர் கிரகாம் பெல் (1847–1922), தொலைபேசியைக் கண்டுபிடித்தவர்
*அலெக்சாண்டர் பிளெமிங் (1881–1955), பெனிசிலினைக் கண்டுபிடித்தவர்
*வோல்ட்டா (1745–1827), இத்தாலிய இயற்பியலாளர்
*அலெக்சாந்தர் கஸ்டவ் ஈபல் (1832-1923), பிரான்சியப் பொறியியலாளர்
*அலெக்சாந்தர் மெர்வர்ட்டு (1884-1932), உருசிய இந்தியவியலாளர், மொழியியாளர்
*அலெக்சாண்டர் பப்போவ், உருசிய இயற்பியலாளர்
*கிறிஸ்தோபர் அலெக்சாண்டர், ஆத்திரியக் கட்டிடக் கலைஞர்
*அலெக்சாண்டர் கன்னிங்காம் (1814–1893), பிரித்தானியத் தொல்லியலாளர்
*அலெக்சாண்டர் வோன் ஹம்போல்ட், அறிவியலாளர்
### விளையாட்டு வீரர்கள்
*சுசித்ரா அலெக்சாந்தர், இலங்கைத் துடுப்பாட்டக்காரர்

## வேறு
*அலெக்சாண்டர் (திரைப்படம்), (2004)
*அலெக்சாந்திரியா, எகிப்திய நகரம்

பகுப்பு:பெயர்கள்
மள்ளர், கர்நாடகம்

**மள்ளர்** (ஆங்கிலம்:Mallar) இது ஒரு இந்திய மாநிலமான கர்நாடகாவின், உடுப்பி மாவட்டத்தில் அமைந்துள்ள ஒரு கணக்கெடுப்பில் உள்ள ஊர் ஆகும்.

## மக்கள் வகைப்பாடு
இந்திய மக்கள் தொகை கணக்கெடுப்பு 2001 ஆம் ஆண்டின் படி இவ்வூரில் 7,765 மக்கள் இங்கு வசிக்கின்றார்கள். இவர்களில் 3,691 ஆண்களும், 4,074
பெண்களும் ஆவார்கள். மள்ளர் கிராம மக்களின் சராசரி எழுத்தறிவு 85% ஆகும்,  இதில் ஆண்களின் கல்வியறிவு 45%,  பெண்களின் கல்வியறிவு 55% ஆகும். இது இந்திய தேசிய சராசரி கல்வியறிவான 79.5% விட கூடியதே. மள்ளர் கிராம மக்கள் தொகையில் ஆறு வயதுக்குட்பட்டோர் 901 பேர் ஆவார்கள்.

## ஆதாரங்கள்

## வெளியிணைப்பு

பகுப்பு:கர்நாடகம்
பகுப்பு:கருநாடக மாநிலத்திலுள்ள ஊர்களும் நகரங்களும்
அஸ்ரப் சிஹாப்தீன்

**அஸ்ரப் சிஹாப்தீன்**, இலங்கை முஸ்லிம் எழுத்தாளர், (பிறப்பு: பெப்ரவரி 14 1960) இலங்கை வத்தளை மாபோலை, ஸ்ரீ சித்தார்த்த மாவத்தையை வசிப்பிடமாகக் கொண்ட இவர் ஒரு எழுத்தாளரும், கவிஞரும், இலங்கை இஸ்லாமிய இலக்கிய ஆய்வகத்தின் செயலாளரும், யாத்ரா சிற்றிதழ் ஆசிரியருமாவார். இவர் இலங்கை ஒலிபரப்புக் கூட்டுத்தாபனம் மற்றும் இலங்கை ரூபவாஹினிக் கூட்டுத்தாபனம் என்பவற்றில் ஒலி - ஒளிபரப்பளராகவும், செய்தி அறிவிப்பாளராகவும் பணியாற்றியவர். ஸ்ரீலங்கா முஸ்லிம் மீடியா போரம், உலகச் சிற்றிதழ்ச் சங்க இலங்கைக் கிளை ஆகியவற்றின் உப தலைவராகக் கடமையாற்றியவர்.

## எழுதிய நூல்கள்
* காணாமல் போனவர்கள் - 1999
* உன்னை வாசிக்கும் எழுத்து - நெடுங்கவிதை மொழிபெயர்ப்பு - 2007
* என்னைத் தீயில் எறிந்தவள் - 2008 (அரச இலக்கிய விருது (2008)பெற்றது.
* ஒரு குடம் கண்ணீர்
* ஒரு சுறங்கைப் பேரீச்சம்பழம் (அறபுமொழிக்கதைகளின் மீள்மொழிவு)
* தீர்க்க வர்ணம் 
* புள்ளி (சிறுவர் கதை) - 2007
* புல்லுக்கு அலைந்த மில்லா (சிறுவர் கதை) - 2009
* கறுக்கு-மொறுக்கு - முறுக்கு (சிறுவர் கதை) - 2009
* ஸ்ரீலங்காவிலிருந்து ஸ்ரீரங்கப்பட்டணம் வரை (பயண அனுபவங்கள்) - 2009

## பெற்ற விருதுகளும் கௌரவங்களும்
* இலங்கை சாஹித்திய விருது
* தமிழ்மாமணி விருது

## உசாத்துணை
* இலக்கிய இணையம் - பேராசிரியர் மு.சாயபு மரைக்காயர் இஸ்லாமியத் தமிழ் இலக்கியக்கழகம் 2011 
*  http://www.tamilauthors.com

பகுப்பு:இலங்கை முஸ்லிம் எழுத்தாளர்கள்
பகுப்பு:1960 பிறப்புகள்
பகாத்தனி-எண்ணும் சார்பு

கணிதத்தில் **பகாத்தனி-எண்ணும் சார்பு** (*prime-counting function*) என்பது ஒரு குறிப்பிட்ட மெய்யெண் *x* -க்குச் சமமான அல்லது அதைவிடச் சிறிய பகாத்தனிகளின் எண்ணிக்கையைத் தரும் சார்பு. இச் சார்பின் குறியீடு \scriptstyle\pi(x) (இது எண் π அல்ல).

## வரலாறு
எண் கோட்பாட்டில் பகாத்தனி எண்ணும் சார்பு குறித்த ஆய்வுகள் அதிவேகத்தில் வளர்ந்துள்ளது. 18ஆம் நூற்றாண்டின் இறுதியில் கணிதவியலாளர் காஸ் இதனை நிறுவக்கூடிய கூற்றாக (conjecture) அளித்தார். பின்னர் கணிதவியலாளர் லெஜெண்டரே (Adrien-Marie Legendre) இதனைப் பின்வருமாறு தோராயப்படுத்தினார்:

: x/\operatorname{ln}(x)\!

அதாவது,
:\lim_{x\rightarrow\infty}\frac{\pi(x)}{x/\operatorname{ln}(x)}=1.\!

இது பகா எண் தேற்றத்தின் கூற்றாகும். இதனை கீழுள்ளவாறும் எழுதலாம்:

:\lim_{x\rightarrow\infty}\pi(x) / \operatorname{li}(x)=1\!

இதில் *li* என்பது மடக்கைத் தொகையீட்டைக் குறிக்கும். இச்சார்பினைக் கணிக்கும் மேம்பட்ட துல்லியமான முறைகள் கண்டறியப்பட்டுள்ளன.

## அட்டவணை
பத்தின் அடுக்குகளில் π(*x*), *x* / ln *x* மற்றும் li(*x*) சார்புகளுக்கான ஒப்பீட்டை கீழுள்ள அட்டவணை காட்டுகிறது. மேலும் பார்க்க,

:

நேரிணைய எண்வரிசை கலைக்களஞ்சியத்தில்:  
* π(*x*) :  
* π(*x*) - *x* / ln *x* :  
* li(*x*) − π(*x*) : .

## மேற்கோள்கள்

## வெளி இணைப்புகள்
*Chris Caldwell, ''The Nth Prime Page'' at The Prime Pages.
*Implementation of Legendre, Meissel, and Lehmer methods in C
*''Counting Primes by Quadratic Interval''

பகுப்பு:எண்கணிதச் சார்புகள்
பகுப்பு:எண் கோட்பாடு
பகுப்பு:பகா எண்கள்